
19. zasadnutie							Bod programu MZ č.:5.
MZ mesta Trnava							Materiál č.:13.
9. 12. 2025
Prevod pozemku pod stavbou so súp. č. 7187 na Ul. Pri Kalvárii v Trnave 
(uznesenie č. 1)
Návrh predkladá:							Návrh spracoval:
Majetková komisia MZ						JUDr. Slavomír Pastýr									Odbor majetkový
Spracované: 27. 11. 2025
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 49551/2025

Návrh uznesenia
k prevodu pozemku pod stavbou so súp. č. 7187 na Ul. Pri Kalvárii v Trnave (uznesenie č. 1)
Mestské zastupiteľstvo mesta Trnava po prerokovaní:
1. Schvaľuje
a) [bookmark: _Hlk180569097]ako trvale prebytočný nehnuteľný majetok mesta – pozemok v k.ú. Trnava, parc. registra „C“ č. 8791/7, druh pozemku: zastavaná plocha a nádvorie, o výmere 1m2, oddeleného geometrickým plánom č. 2-9/2025 zo dňa 2. 9. 2025, úradne overeného dňa 16. 10. 2025 pod číslom G1-1234/2025, vyhotoviteľ Mgr. Marián Cepka, 919 23 Vlčkovce, IČO: 35172797, z pozemku parc. registra „C“ č. 8791/3, druh pozemku: zastavaná plocha a nádvorie, zapísaného na LV č. 11228 vo vlastníctve Mesta Trnava, k. ú. Trnava, v súlade s § 4 ods. 1 písm. a), c) a d) Zásad hospodárenia a nakladania s majetkom Mesta a s majetkom štátu, ktorý Mesto užíva v znení neskorších zmien (ďalej len „Zásad“), pričom ide o prebytočnosť majetku vzhľadom k plneniu úloh samosprávy, preneseného výkonu štátnej správy, podnikateľskej činnosti mesta a ním zriadených organizácií a súčasne mesto získa protihodnotu vo forme kúpnej ceny,
b) spôsob prevodu vlastníctva nehnuteľného majetku mesta formou predaja nehnuteľnosti v zmysle § 9 ods. 2 písm. a) zákona č. 138/1991 Zb. o majetku obcí v znení neskorších predpisov z dôvodu hodného osobitného zreteľa v zmysle § 9a ods. 15 písm. f) zákona č. 138/1991 Zb. o majetku obcí v znení neskorších predpisov, a to pozemku v k.ú. Trnava, parc. registra „C“ č. 8791/7, druh pozemku: zastavaná plocha a nádvorie, o výmere 1m2, oddeleného geometrickým plánom č. 2-9/2025 zo dňa 2. 9. 2025, úradne overeným dňa 16. 10. 2025 pod číslom G1-1234/2025, vyhotoviteľ Mgr. Marián Cepka, 919 23 Vlčkovce, IČO: 35172797, z pozemku parc. registra „C“ č. 8791/3, druh pozemku: zastavaná plocha a nádvorie, zapísaného na LV č. 11228,k.ú. Trnava, z výlučného vlastníctva Mesta Trnava, Hlavná 1, Trnava, IČO: 00313114 do výlučného  vlastníctva Mgr. Adama Rapša, rod. Rapša, bytom Družstevná 578/4D, Ružindol, nar. 26. 6. 1981, za kúpnu cenu vo výške 92,81 EUR. Všeobecná hodnota pozemku parc. reg. C 8791/7 v k.ú. Trnava, bola v tomto prípade zistená v súlade s § 9a ods. 15 písm. f) bod 3. zákona č. 138/1991 Zb. o majetku obcí v znení neskorších predpisov, a to preukázateľným porovnaním s obdobným majetkom mesta, pozemkom parc. reg. C č. 1578/2 v k.ú. Trnava, pod budovou Olympie na ulici J. Bottu v Trnava, ktorého všeobecná hodnota bola určená znaleckým posudkom č. 6/2025 zo dňa 25. 2. 2025 vypracovaným Ing. Františkom Drobným, na sumu 92,81 eur/m2
Dôvody hodné osobitného zreteľa podľa § 9a ods. 15 písm. f) zákona č. 138/1991 Zb. o majetku obcí v znení neskorších predpisov a v zmysle Zásad spočívajú v tom, že ide o:
· prevod pozemku s malou výmerou do 200 m2 (§5 ods. 2 písm. a) Zásad) – ide o prevod pozemku s výmerou 1m2,
· prevod majetku s nízkou hodnotou do 7 500 eur určenou znaleckým posudkom alebo na základe preukázateľného porovnania s obdobným majetkom mesta alebo inou verejne dostupnou ponukou na predaj obdobnej veci (§5 ods. 2 písm. b) Zásad) - ide o prevod pozemku za cenu 92,81 EUR určenou na základe preukázateľného porovnania s obdobným majetkom mesta, a to pozemku mesta pod budovou Olympie na ulici J. Bottu v Trnave,
· ak nemožno objektívne predpokladať, že by majetok mesta mohla účelne nadobudnúť iná osoba, než tá, ktorej sa majetok mesta navrhuje previesť (§5 ods. 2 písm. i) Zásad) – majetok mesta bude účelne využívať kupujúci ako vlastník budovy na tomto pozemku,
· prevod majetku mesta za účelom usporiadania vlastníctva podľa reálneho užívania (§5 ods. 2 písm. q) Zásad) - ide o pozemok pod budovou vo vlastníctve kupujúceho.
Zásady sú zverejnené na https://www.trnava.sk/stranka/zasady-hospodarenia. Vyššie uvedené dôvody hodné osobitného zreteľa sú v súlade so Zásadami. Všetky požiadavky zákonnej úpravy boli splnené.
2. Berie na vedomie
v zmysle § 9a ods. 15 písm. f) zákona č. 138/1991 Zb. o majetku obcí v znení neskorších predpisov všeobecná hodnota pozemku parc. registra „C“ č. 8791/7, druh pozemku: zastavaná plocha a nádvorie, o výmere 1m2, oddeleného geometrickým plánom č. 2-9/2025 zo dňa 2. 9. 2025, úradne overeného dňa 16. 10. 2025 pod číslom G1-1234/2025, vyhotoviteľ Mgr. Marián Cepka, 919 23 Vlčkovce, IČO: 35172797, z pozemku parc. registra „C“ č. 8791/3, druh pozemku: zastavaná plocha a nádvorie, zapísaného na LV č. 11228, k.ú. Trnava, bola v tomto prípade zistená porovnaním s obdobným majetkom mesta, pozemkom parc. reg. C č. 1578/2 v k.ú. Trnava, pod budovou Olympie na ulici J. Bottu v Trnava, ktorého všeobecná hodnota bola určená znaleckým posudkom č. 6/2025 zo dňa 25. 2. 2025 vypracovaným Ing. Františkom Drobným, na sumu 92,81 eur/m2.
Na prijatie uznesenia je potrebný súhlas nadpolovičnej väčšiny poslancov MZ mesta Trnava prítomných na rokovaní MZ.
3. Ukladá
Mestskému úradu v Trnave
Odboru majetkovému:
pripraviť na zasadnutie MZ mesta Trnava návrh na schválenie prevodu nehnuteľného majetku mesta v zmysle výrokovej časti tohto uznesenia postupom podľa zákona č. 138/1991 Zb. a Zásad 
Termín: do dňa nasledujúceho zasadnutia MZ Mesta Trnava
Hlasovanie 
Za: 				.................
Proti: 				.................
Zdržal sa hlasovania: 	.................
Nehlasoval: 			.................
Z celkového počtu 31 poslancov bolo neprítomných .......... poslancov. 
Uznesenie bolo prijaté.

Dôvodová správa
Mesto Trnava, Mestský úrad v Trnave, obdržal dňa 14. 5. 2025 rozhodnutie Okresného úradu Trnava, katastrálneho odboru, o oprave chyby v katastrálnom operáte, na základe ktorého došlo k zápisu časti stavieb so súp. číslom 685 a 7187, ktoré sú v súkromnom vlastníctve, na pozemok parc. reg. C č. 8791/3, LV č. 11228, v k.ú. Trnava, vo vlastníctve Mesta Trnava. 
Na pozemku parc. reg. C č. 8791/3 vo výlučnom vlastníctve Mesta Trnava je zapísaná časť stavby so súpisným číslom 7187, popis stavby: Predajňa a sklady, vo vlastníctve Mgr. Adama Rapša.
Dôvody hodné osobitného zreteľa v zmysle Zásad hospodárenia a nakladania s majetkom Mesta a majetkom štátu, ktorý Mesto užíva (ďalej len „Zásad“), sú pri prevode časti pozemku parc. reg. C č. 8791/3, LV č. 11228, v k.ú. Trnava, pod stavbou so súp. číslom 7187 nasledovné:
· prevod pozemku s malou výmerou do 200 m2 (§5 ods. 2 písm. a) Zásad),
· prevod majetku s nízkou hodnotou do 7 500 eur určenou znaleckým posudkom alebo na základe preukázateľného porovnania s obdobným majetkom mesta alebo inou verejne dostupnou ponukou na predaj obdobnej veci (§5 ods. 2 písm. b) Zásad),
· ak nemožno objektívne predpokladať, že by majetok mesta mohla účelne nadobudnúť iná osoba, než tá, ktorej sa majetok mesta navrhuje previesť (§5 ods. 2 písm. i) Zásad),
· prevod majetku mesta za účelom usporiadania vlastníctva podľa reálneho užívania (§5 ods. 2 písm. q) Zásad).
Majetková komisia na svojom zasadnutí zo dňa 20. 8. 2025 odporučila Mestskému zastupiteľstvu mesta Trnava schváliť predaj časti pozemku parcely reg. C 8791/3, LV č. 11228, v k.ú. Trnava v rozsahu geometrického plánu, ktorým budú oddelené časti pozemku pod stavbou so súpisným číslom 7187, popis stavby: Predajňa a sklady, do výlučného  vlastníctva Mgr. Adama Rapša, rod. Rapšo, bytom Družstevná 578/4D, Ružindol, nar. 26.06.1981, za kúpnu cenu určenú znaleckým posudkom, a to z dôvodov hodných osobitného zreteľa v zmysle § 5 ods. 2 písm. a), b), g), i) a q) Zásad. Náklady na vypracovanie geometrického plánu a znaleckého posudku uhradia kupujúci. 
Dňa 04.09.2025 nám zaslal pán Rapšo geometrický plán č. 2-9/2025, na základe ktorého bola oddelená parc. reg. C č. 8791/7 s výmerou 1m2  z pozemku reg. C 8791/3 vo vlastníctve mesta Trnava. Ide o časť pozemku pod stavbou vo vlastníctve pána Rapša. 
V zmysle § 9a ods. 15 písm. f) bod 3 zákona č. 138/1991 Zb. o majetku obcí v znení neskorších predpisov je všeobecná hodnota prevádzaného majetku stanovená znaleckým posudkom, ktorý v deň schválenia prevodu nie je starší ako deväť mesiacov; stanovenie všeobecnej hodnoty prevádzaného majetku znaleckým posudkom sa nevyžaduje, ak hodnota majetku obce neprevyšuje 3 000 eur alebo pri obciach nad 30 000 obyvateľov hodnota majetku obce neprevyšuje 7 500 eur na základe preukázateľného porovnania s obdobným majetkom obce alebo inou verejne dostupnou ponukou na predaj obdobnej veci, ak osobitné predpisy o hlavnom meste Slovenskej republiky Bratislave a meste Košice neustanovujú inak.
Všeobecná hodnota pozemku parc. reg. C 8791/7 v k.ú. Trnava, bola v tomto prípade zistená preukázateľným porovnaním s obdobným majetkom mesta, pozemkom parc. reg. C č. 1578/2 v k.ú. Trnava, pod budovou Olympie na ulici J. Bottu v Trnava, ktorého všeobecná hodnota bola určená znaleckým posudkom č. 6/2025 zo dňa 25. 2. 2025 vypracovaným Ing. Františkom Drobným, na sumu 92,81 eur/m2, ktorý bol prevedený na základe kúpnej zmluvy v prospech spol. Mina Livsmedel, s.r.o.
Majetková komisia na svojom zasadnutí dňa 23. 9. 2025 odporučila Mestskému zastupiteľstvu mesta Trnava schváliť predaj pozemku parc. reg. C 8791/7 s výmerou 1m2 odčleneného geometrický plán č. 2-9/2025 zo dňa 02.09.2025, vyhotoviteľ Mgr. Marián Cepka, 919 23 Vlčkovce, IČO: 35172797, ako pozemku zastavaného časťou stavby so súpisným číslom 7187, popis stavby: Predajňa a sklady, z výlučného vlastníctva Mesta Trnava, Hlavná 1, Trnava, IČO: 00 313 114 do výlučného  vlastníctva Mgr. Adama Rapša, rod. Rapša, bytom Družstevná 578/4D, Ružindol, nar. 26.06.1981, za kúpnu cenu vo výške 92,81 EUR, a to z dôvodov hodných osobitného zreteľa v zmysle § 5 ods. 2 písm. a), b), i) a q) Zásad. Správny poplatok pre kataster nehnuteľnosti hradí kupujúci.
Dňa 20. 10. 2025 pán Rapšo zaslal odboru majetkovému úradne overený geometrický plán č. 2-9/2025, na základe ktorého bola oddelená parc. reg. C č. 8791/7 s výmerou 1m2 z pozemku reg. C 8791/3 vo vlastníctve mesta Trnava. Ide o časť pozemku pod stavbou vo vlastníctve pána Rapša. 
Na prijatie uznesenia je potrebný súhlas nadpolovičnej väčšiny poslancov MZ mesta Trnava prítomných na rokovaní MZ.

Príloha
Situácia s vyznačením časti pozemku parc. reg. C č. 8791/3 pod stavbou súp. č. 7187[image: Vyznačenie časti pozemku parc. reg. C č. 8791/3 pod stavbou súp. č. 7187]

